2. ลักษณะการประกอบธุรกิจ 

  2.1 ประวัติความเป็นมา

  บริษัท กู๊ดเยียร์ (ประเทศไทย) จำกัด (มหาชน) จดทะเบียนจัดตั้งเป็นบริษัทจำกัด
  ตามประมวลกฎหมายแพ่งและพาณิชย์ เมื่อวันที่ 25 กรกฎาคม พ.ศ. 2511 ด้วยทุนจดทะเบียน
  60 ล้านบาท เพื่อดำเนินธุรกิจผลิตและจัดจำหน่ายยางรถยนต์ ยางรถบรรทุกเพื่อการพาณิชย์
  และยางเครื่องบิน โดยเป็นการร่วมทุนระหว่างผู้ก่อตั้งบริษัทชาวไทยกับ บริษัท กู๊ดเยียร์
  ไทร์แอนด์รับเบอร์ จำกัด ประเทศสหรัฐอเมริกา โรงงาน ตั้งอยู่ที่ 50/9 ถนนพหลโยธิน ก.ม.
  36 ตำบลคลองหนึ่ง อำเภอคลองหลวง ปทุมธานี โดยเป็นหนึ่งในผู้ผลิตยางรถยนต์นั่งส่วนบุคคล
  ยางรถยนต์เพื่อการพาณิชย์ และยางเครื่องบิน ภายใต้ชื่อการค้า "กู๊ดเยียร์" ระยะเวลากว่า 36
  ปี ที่บริษัทฯได้เปิดดำเนินการมา ได้มีเหตุการณ์ที่สำคัญเกี่ยวกับบริษัทฯพอสังเขปดังนี้

-   ปี 2512 บริษัทฯได้ทำข้อตกลงในด้านความร่วมมือทางเทคโนโลยีการผลิต และการ

บริหาร กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา

-   ปี 2513 บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I

  เป็นระยะเวลา 15 ปี
  โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอกยางเครื่องบิน

-   วันที่ 30 มิถุนายน พ.ศ. 2521 บริษัทฯได้รับอนุมัติให้นำหลักทรัพย์เข้าจดทะเบียนใน

ตลาดหลักทรัพย์แห่งประเทศไทย

-   วันที่ 6 มกราคม พ.ศ. 2526 บริษัทฯได้จดทะเบียนเปลี่ยนแปลงมูลค่าหุ้นที่ตราไว้หุ้นละ

100.00 บาท เป็นหุ้นละ 20.00 บาท กับกระทรวงพาณิชย์

-   จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533 ได้มีมติให้บริษัท

  เพิ่มทุนจดทะเบียนจาก 60 ล้านบาท เป็น 74 ล้านบาท

-   วันที่ 20 เมษายน พ.ศ. 2537 บริษัทฯได้จดทะเบียนแปรสภาพนิติบุคคลตามประมวลกฎ

  หมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด พ.ศ. 2535
  และในปีเดียวกันนี้เอง บริษัทฯได้รับการรับรองระบบคุณภาพตามมาตรฐานสากล TIS/ISO 9000
  จากสำนักงานมาตรฐานอุตสาหกรรมไทย/องค์การมาตรฐานระหว่างประเทศ
  เป็นบริษัทแรกในกลุ่มผู้ผลิตยางรถยนต์ในประเทศ

-   จากการประชุมวิสามัญผู้ถือหุ้นครั้งที่ 1/2538 เมื่อวันที่ 20 พฤศจิกายน พ.ศ. 2538 ที่

  ประชุมได้มีมติให้บริษัทฯเปลี่ยนแปลงมูลค่าหุ้นที่ตราไว้หุ้นละ 20.00 บาท เป็น 10.00 บาท
  เพื่อให้สอดคล้องกับข้อบังคับของตลาดหลักทรัพย์แห่งประเทศไทยและได้จดทะเบียนเปลี่ยนแปลงมูลค่าหุ้นกับกระทรวงพาณิชย์
  เมื่อวันที่ 13 ธันวาคม พ.ศ. 2538

-   เมื่อวันที่ 27 สิงหาคม พ.ศ. 2542 บริษัทฯได้รับใบรับรองระบบการจัดการด้านคุณภาพ

  QS9000 จาก LLOYD’S REGISTER QUALITY ASSURANCE ประเทศออสเตรเลีย
  และรางวัลสถานประกอบการดีเด่นด้านแรงงานสัมพันธ์ จากกระทรวงแรงงาน
  รวมทั้งรางวัลสถานประกอบ การดีเด่นด้านการบริหารความปลอดภัย
  อาชีวอนามัยและสภาพแวดล้อมในการทำงาน เป็นปีแรก

-   ในปี 2545 บริษัทฯได้รับการรับรองการระบบการจัดการด้านสิ่งแวดล้อม ISO14001 จาก

  Lloyd’s Register Quality Assurance ประเทศออสเตรเลีย

-   ในปี 2546 บริษัทฯได้รับการรับรองระบบคุณภาพ TISI/ISO9001 สำหรับผลิตภัณฑ์ยาง

รถยนต์

-   ในปี 2547 บริษัทฯได้รับการรับรองระบบคุณภาพ ISO9001 และ QS9000 สำหรับผลิต

  ภัณฑ์ยางเครื่องบินใหม่ และยางเครื่องบินหล่อดอก

-   ในปี 2548 บริษัทฯได้รับรางวัลสถานประกอบการดีเด่นด้านการบริหารความปลอดภัย

อาชีวอนามัย เป็นปีที่ 7 ติดต่อกัน

-   เมื่อวันที่ 14 กุมภาพันธ์ 2549 บริษัท มิตซูบิชิมอเตอร์ (ประเทศไทย) จำกัด ได้มอบ

  ประกาศเกียรติคุณให้แก่บริษัทฯ ในฐานะผู้ส่งสินค้าที่มีคุณภาพและการจัดส่งสินค้าระดับเกรด A
  โดยสามารถจัดส่งยางให้กับโรงงานประกอบรถยนต์มิตซูบิชิได้ภายในเวลาที่กำหนดโดยไม่มีการส่งสินค้าที่มีข้อบกพร่อง

  ปัจจุบันบริษัทฯได้ดำเนินการเปลี่ยนผู้รับรองระบบการจัดการด้านคุณภาพและสิ่งแวดล้อม
  ที่บริษัทฯได้รับจาก Lloyd’s Register Quality Assurance เป็น NSF International
  Strategic Registration, Ltd. ประเทศสหรัฐอเมริกา

  ในด้านการบริหารงาน
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จากบริษัท กู๊ดเยียร์ ไทร์แอนด์รับเบอร์ จำกัด ประเทศสหรัฐอเมริกา เป็นอย่างดีเสมอมา
  โดยในส่วนของการบริหารงานและอำนาจในการควบคุมบริษัทนั้น ทางบริษัท กู๊ดเยียร์
  ไทร์แอนด์รับเบอร์ จำกัด ประเทศสหรัฐอเมริกา
  ได้ส่งผู้เชี่ยวชาญด้านการผลิตและเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทฯอย่างมีประสิทธิภาพตลอดมา

  ปัจจุบันบริษัทฯมีกำลังการผลิต 6,000 เส้นต่อวัน โดยในปี 2549 ที่ผ่านมา
  บริษัทฯสามารถทำการผลิตยางรถยนต์เพื่อออกจำหน่ายในประเทศและส่งออกไปจำหน่ายยังต่างประเทศได้มากกว่า

  2 ล้านเส้น

2.2 ภาพรวมการประกอบธุรกิจของบริษัทฯ

 ภาพรวมของอุตสาหกรรมยางรถยนต์ในปี 2549 ที่ผ่านมา ยางรถยนต์นั่งส่วนบุคคลและรถกระบะมีการปรับตัวลดลงร้อยละ 0.2 โดยตลาดทดแทนลดลงร้อยละ 4.6 ส่วนตลาดโรงงานประกอบรถยนต์เพิ่มขึ้นร้อยละ 4.7 ทั้งนี้เป็นผลมาจากการชะลอตัวภาคใช้จ่ายของผู้บริโภคและจากการแข่งขันทางการค้าที่รุนแรงขึ้น 

  ปัจจุบันคู่แข่งของบริษัทคือผู้ผลิตยางรถยนต์ในประเทศรายใหญ่และผู้นำเข้ารายย่อย
  โดยบริษัทฯประมาณการว่าบริษัทมีสัดส่วนทางการตลาดอยู่อันดับที่ 3 ของตลาดรวมภายในประเทศ

  ในปี 2549 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันสูงมาก
  โดยจะเห็นได้ว่าผู้ผลิตและผู้นำเข้ายางรถยนต์แต่ละบริษัท ต่างนำกลยุทธ์ในรูปแบบต่างๆ
  มาแข่งขันกัน ทำให้บริษัทฯต้องปรับเปลี่ยนกลยุทธ์ในปี 2548 ต่อ 2549
  โดยปรับปรุงและพัฒนาเครื่องจักรให้ทันสมัย
  เพื่อเพิ่มประสิทธิภาพและประสิทธิผลในการผลิตสินค้าให้มีคุณภาพ
  การทำวิจัยตลาดเพื่อให้ทราบการเปลี่ยนแปลงและเป็นข้อมูลในการพัฒนาสินค้าให้ตรงตามความต้องการของผู้บริโภค
  การสร้างความร่วมมือในระดับภูมิภาคเพื่อการเรียนรู้และถ่ายทอดเทคโนโลยีระหว่างกัน
  การนำสินค้าจากต่างประเทศเข้ามาเสริมการจำหน่าย
  และการร่วมมือกับผู้แทนจำหน่ายในการพัฒนาร้านค้า เพื่อเพิ่มศักยภาพในการขาย อย่างไรก็ตาม
  ในปีที่ผ่านมา ราคาวัตถุดิบ และราคาน้ำมันที่ปรับตัวสูงขึ้น ส่งผลให้ต้นทุนการผลิตสูงขึ้น
  ในขณะที่ทุกบริษัทฯไม่สามารถปรับขึ้นราคาขายได้ตามภาวะราคาวัตถุดิบ และราคาน้ำมัน

  บริษัทฯคาดว่า ในปี 2550 สภาวะการแข่งขันคงไม่แตกต่างจากปีที่ผ่านมา
  ทั้งนี้ขึ้นอยู่กับปัจจัยหลายประการ โดยเฉพาะราคาน้ำมันที่ยังคงอยู่ในระดับสูง
  ซึ่งมีผลกระทบอย่างมากต่อวัตถุดิบที่ใช้ในการผลิตยางรถยนต์ อย่างไรก็ตาม
  บริษัทฯยังคงมั่นใจว่าจะรักษาส่วนแบ่งการตลาดไว้ได้ และมียอดขายเพิ่มขึ้น

  2.3 โครงสร้างรายได้ของบริษัท

  โครงสร้างรายได้ของบริษัท

  บริษัทฯมีรายได้จากการจำหน่ายจำแนกตามลักษณะการจำหน่ายดังนี้

  (หน่วย : ล้านบาท)

+--------------------------+-------+-----+-------+-----+-------+-----+
|                          |   ปี   |   % |   ปี   |   % |   ปี   |   % |
|                          |       |     |       |     |       |     |
|                          |  2549 |     |  2548 |     |  2547 |     |
+--------------------------+-------+-----+-------+-----+-------+-----+
|   ร                      |       |   6 |       |   6 |       |   6 |
| ายได้จากการจำหน่ายในประเทศ | 2,481 | 0.2 | 2,949 | 8.1 | 2,768 | 8.7 |
+--------------------------+-------+-----+-------+-----+-------+-----+
|   รายได้จากการส่งออก       |       |   3 |       |   3 |       |   3 |
|                          | 1,638 | 9.8 | 1,383 | 1.9 | 1,260 | 1.3 |
+--------------------------+-------+-----+-------+-----+-------+-----+
|   รวมรายได้จากการขาย      |       |     |       |     |       |     |
|                          | 4,119 |  10 | 4,332 |  10 | 4,028 |  10 |
|                          |       | 0.0 |       | 0.0 |       | 0.0 |
+--------------------------+-------+-----+-------+-----+-------+-----+

  อัตราเพิ่ม/ลดของมูลค่าจำหน่าย -4.9% 7.6% 7.0%

  จากโครงสร้างรายได้ข้างต้น สามารถสรุปได้ว่า ในปี 2549 ที่ผ่านมา
  บริษัทฯมีรายได้จากการขายลดลง 212.8 ล้านบาท หรือลดลงคิดเป็นร้อยละ 4.9 เมื่อเทียบกับปี
  2548 โดยสัดส่วนที่ลดลงเป็นผลจากการจำหน่ายในประเทศ 468 ล้านบาท
  และการส่งออกไปจำหน่ายยังต่างประเทศที่เพิ่มขึ้น 255 ล้านบาท โดยมีปัจจัยเป็นตัวแปรสำคัญ
  ได้แก่ ภาวะเศรษฐกิจภายในประเทศที่ซบเซา อัตราดอกเบี้ยลดลง อัตราค่าเงินบาทที่แข็งค่าขึ้น
  และต้นทุนการผลิตที่ปรับตัวสูงขึ้นอย่างมาก